
VENDIM

Nr. 1181, datë 24.12.2020
PËR MIRATIMIN E RREGULLAVE TË KRIJIMIT, PËRDORIMIT, ADMINISTRIMIT, RUAJTJES DHE NDËRVEPRIMIT TË BAZËS SË TË DHËNAVE TË PROCESEVE KALIMTARE TË PRONËSISË
Në mbështetje të nenit 100 të Kushtetutës dhe të neneve 16, pika 2, e 75, pika 2, të ligjit nr. 20/2020, “Për përfundimin e proceseve kalimtare të pronësisë në Republikën e Shqipërisë”, me propozimin e zëvendëskryeministrit, Këshilli i Ministrave
VENDOSI:
I. DISPOZITA TË PËRGJITHSHME

1. Ky vendim ka për objekt përcaktimin e rregullave për krijimin, përdorimin, administrimin dhe ruajtjen e bazës së të dhënave të proceseve kalimtare të pronësisë, sipas ligjit nr. 20/2020, “Për përfundimin e proceseve kalimtare të pronësisë në Republikën e Shqipërisë”, si dhe për ndërveprimin e saj me bazat e tjera të të dhënave shtetërore. 
2. Baza e të dhënave të proceseve kalimtare është pjesë e bazës shtetërore të të dhënave kadastrale, të parashikuara në ligjin nr. 111/2018, “Për kadastrën”, dhe ka në përbërje të saj edhe të dhënat për ndërtimet pa leje.
3. Institucioni administrues i bazës së të dhënave të proceseve kalimtare është Agjencia Shtetërore e Kadastrës, këtu e në vijim ASHK-ja. 
4. Baza e të dhënave shtetërore të proceseve kalimtare të pronësisë përmban të dhënat e:
a) akteve të marrjes së tokës në pronësi, të regjistruara;
b) kalimit në pronësi, pa shpërblim, të tokës bujqësore në përdorim;
c) legalizimit të ndërtimeve pa leje;
ç) miratimit të dokumentit të pronësisë për objektet, trojet funksionale, si dhe oborret në përdorim;

d) përditësimit të listave të pronave shtetërore; 

dh) kalimit të pronësisë së truallit në zonat e stimuluara;
e) privatizimit të truallit shtetëror në përdorim. 

5. Të dhënat që popullojnë bazën e të dhënave të proceseve kalimtare përftohen nga aplikimet ose kërkesat e subjekteve, aktet dhe veprimet e tjera administrative që kryejnë strukturat e ASHK-së gjatë zbatimit të procedurave, sipas ligjit nr. 20/2020, “Për përfundimin e proceseve kalimtare të pronësisë në Republikën e Shqipërisë”.
6. Dhënës të informacionit janë aplikuesit-subjektet, në favor të të cilëve kryhen proceset kalimtare të pronësisë, institucionet publike, qendrore e vendore, dhe vetë punonjësit e strukturat e ASHK-së për të dhënat të cilat mblidhen dhe administrohen prej tyre.

II. TË DHËNAT PARËSORE DHE DYTËSORE 
7. Të dhëna parësore dhe dytësore të bazës së të dhënave, sipas secilit proces, janë si më poshtë vijon:

a) Të dhënat parësore të regjistrimit të AMTP-ve, ku përfshihen:

i. numri dhe data e AMTP-së;

ii. lloji i pasurisë dhe sipërfaqja e ngastrave ose parcelave, sipas AMTP-së;
iii. emri i fshatit ose kooperativës ose ndërmarrjes dhe vendndodhja e secilës ngastër ose parcelë, sipas AMTP-së;
iv. zona kadastrale, numri i pasurisë, pozicioni gjeografik dhe sipërfaqja e ngastrave ose parcelave, sipas regjistrit të pasurive të paluajtshme;
v. pozicioni gjeografik dhe sipërfaqja e ngastrave ose parcelave pas evidentimit dhe saktësimit nga ASHK-ja;
vi. lloji i pasurisë së ngastrave ose parcelave sipas regjistrit të pasurive të paluajtshme dhe pas evidentimit e saktësimit nga ASHK-ja;
vii. kodi unik i kartelës së pasurisë;

viii. vendimmarrja përfundimtare administrative e ASHK-së mbi AMTP-në (regjistrimi, refuzimi i regjistrimit);
ix. sipërfaqja shtesë ose pronë shërbyese që kalohet në pronësi (nëse është rasti);

x. shkaku i refuzimit të regjistrimit (nëse është rasti);

xi. kërkesa për ngritjen e padisë drejtuar Avokaturës së Shtetit (nëse është rasti);
xii. vendimi i prefektit (ish-KV-së) për shfuqizimin, korrigjimin, saktësimin e AMTP-së (nëse ka të tillë);
xiii. heqja dorë ose jo nga padia e ngritur më parë prej prefektit (nëse është rasti).
b) Të dhënat parësore të kalimit në pronësi pa shpërblim të tokës bujqësore, që janë:

i. kërkesa e subjektit kërkues;
ii. lloji i pasurisë dhe sipërfaqja e ngastrave ose parcelave, sipas kërkesës;

iii. fshati ose kooperativa ose ndërmarrja dhe vendndodhja e secilës ngastër ose parcelë, sipas kërkesës;
iv. pozicioni gjeografik, sipërfaqja dhe lloji i pasurisë së ngastrave ose parcelave, sipas regjistrit të pasurive të paluajtshme dhe pas evidentimit ose saktësimit nga ASHK-ja;
v. plotësimi ose jo i kushteve të nenit 12, të ligjit nr. 20/2020, “Për përfundimin e proceseve kalimtare të pronësisë në Republikën e Shqipërisë”, për kalimin në pronësi pa shpërblim të tokës bujqësore;
vi. vendimi i këshillit bashkiak për njohjen si përdorues faktik të tokës bujqësore (nëse është rasti);
vii. akti individual i kalimit të pronësisë (nëse është rasti);

viii. zona kadastrale dhe numri i pasurisë së ngastrave ose parcelave, sipas regjistrit të pasurive të paluajtshme;

ix. kodi unik i kartelës së pasurisë;

x. sipërfaqja shtesë ose pronë shërbyese që kalohet në pronësi (nëse është rasti).
c) Të dhënat parësore për ndërtimet pa leje, që janë:
i. numri, data dhe kodi unik (INDEX) i aplikimit;
ii. vendndodhja (adresa) e ndërtimit pa leje, sipas aplikimit;

iii. lloji, funksioni i ndërtimit pa leje dhe prezenca ose jo e objektit ndihmës, sipas evidentimit në terren;
iv. sipërfaqja e ndërtimit dhe e parcelës, sipas evidentimit në terren;
v. zona kadastrale, numri i pasurive dhe kodi unik i kartelave të pasurive të paluajtshme ku shtrihet ndërtimi ose parcela, (para legalizimit), sipas regjistrit të pasurive të paluajtshme;

vi. koordinatat e ndërtimit pa leje, sipas evidentimit në terren;
vii. gjendja juridike e pronësisë së pasurive, ku shtrihet parcela ndërtimore, sipas regjistrit të pasurive të paluajtshme, para legalizimit;
viii. të dhënat e aktit të kalimit ose njohjes të së drejtës së legalizimit në favor të të tretit, nëse ka të tillë;

ix. numri dhe data e deklaratës për zgjedhjen e ndërtimit, nëse është rasti;
x. genplani dhe planimetritë;

xi. numri dhe data e aktit të evidentimit në terren;

xii. urdhri i përfshirjes ose mospërfshirjes në fushën e zbatimit të ligjit;

xiii. vendimi për legalizim ose moslegalizim dhe shkaku i moslegalizimit (nëse është rasti);
xiv. aktekspertiza për qëndrueshmërinë konstruktive të objektit për ndërtimet mbi 4 kate dhe për shtesën në ndërtim të regjistruar dhe për objektet me shkelje të lejes së ndërtimit;
xv. dokumenti i fitimit të pronësisë mbi truallin, i paregjistruar në regjistrin e pasurive të paluajtshme, në rastet e nenit 25, të ligjit nr. 20/2020, “Për përfundimin e proceseve kalimtare të pronësisë në Republikën e Shqipërisë”;
xvi. numri, data, kohëzgjatja dhe shkaku, sipas aktit të pezullimit (nëse është rasti);
xvii. të dhënat e kalimit të pronësisë së parcelës, kur ka vendim të miratuar të Këshillit të Ministrave;
xviii. të dhënat e aktit ose vendimit të mëparshëm të kualifikimit, të miratuar para hyrjes në fuqi të vendimit të Këshillit të Ministrave, në zbatim të nenit 18, të ligjit nr. 20/2020, “Për përfundimin e proceseve kalimtare të pronësisë në Republikën e Shqipërisë”;
xix. vlera e detyrimit financiar për kalimin e pronësisë së parcelës ndërtimore dhe shlyerja e tij;
xx. të dhënat e vendimit të Këshillit të Ministrave për kompensimin e pronarëve joposedues;
xxi. të dhënat e tjera të aplikimit, sipas formatit ose modelit të legjislacionit të kohës.
ç) Të dhënat parësore për objektet pa titull, trojet funksionale, që janë:

i. numri, data dhe kodi unik (INDEX) i aplikimit;

ii. vendndodhja ose adresa e objektit, sipas aplikimit;

iii. funksioni dhe sipërfaqja e objektit pa titull, sipas evidentimit në terren;

iv. funksioni i objektit pa titull para datës 10.8.1991 (nëse është rasti);

v. sipërfaqja e truallit funksional, sipas evidentimit në terren;

vi. koordinatat e objektit pa titull, sipas evidentimit në terren;

vii. zona kadastrale, numri i pasurive dhe kodi unik i kartelave, sipas regjistrit të pasurive të paluajtshme;

viii. gjendja juridike e pronësisë së pasurive ku shtrihet parcela ndërtimore, sipas regjistrit të pasurive të paluajtshme, para miratimit të dokumentit të pronësisë;
ix. genplani dhe planimetritë;

x. data e njoftimit publik;

xi. vendimi përfundimtar për pranim ose rrëzim të kërkesës, si dhe shkaku i rrëzimit të kërkesës (nëse është rasti);

xii. të dhënat e aplikimit për legalizim, nëse është deklaruar më parë edhe si ndërtim pa leje;

xiii. aktekspertiza ose dokumentacioni i dorëzuar nga aplikuesi, që provon vjetërsinë e objektit para datës 10.8.1991 (nëse është rasti);

xiv. numri, data, kohëzgjatja dhe shkaku, sipas aktit të pezullimit (nëse është rasti);

xv. vlera e detyrimit financiar për kalimin e pronësisë së truallit funksional dhe shlyerja e tij;

xvi të dhënat e vendimit të Këshillit të Ministrave për kompensimin e pronarëve joposedues, nëse është rasti;

xvii. të dhënat e tjera të aplikimit, sipas formatit ose modelit të legjislacionit të kohës.
d) Të dhënat parësore për oborret në përdorim, që janë:

i. numri, data dhe kodi unik (INDEX) i aplikimit;

ii. vendndodhja ose adresa e pasurisë, sipas aplikimit;

iii. funksioni dhe sipërfaqja e objektit që i bashkëlidhet oborrit në përdorim, sipas evidentimit në terren;

iv. funksioni i objektit para datës 10.8.1991 (nëse është rasti);

v. koordinatat e oborrit në përdorim, sipas evidentimit në terren;

vi. zona kadastrale, numri i pasurive dhe kodi unik i kartelave të pasurive, ku shtrihet oborri në përdorim, sipas regjistrit të pasurive të paluajtshme;
vii. gjendja juridike e pronësisë së pasurive ku shtrihet oborri në përdorim, sipas regjistrit të pasurive të paluajtshme, para miratimit të dokumentit të pronësisë;
viii. genplani;

ix. vendimi përfundimtar për pranim ose rrëzim të kërkesës dhe shkaku i rrëzimit të kërkesës (nëse është rasti);

x. aktekspertiza ose dokumentacioni i dorëzuar nga aplikuesi, që provon vjetërsinë e objektit para datës 10.8.1991 (nëse është rasti);

xi. numri, data, kohëzgjatja dhe shkaku, sipas aktit të pezullimit (nëse është rasti);

xii. vlera e detyrimit financiar për kalimin e pronësisë së oborrit në përdorim (nëse është rasti) dhe shlyerja e tij;

xiii. të dhënat e vendimit të Këshillit të Ministrave për kompensimin e pronarëve joposedues, nëse është rasti;

xiv. të dhënat e tjera të aplikimit, sipas formatit ose modelit të legjislacionit të kohës.
dh) Të dhënat parësore të përditësimit të listave të pronave shtetërore, që janë:

i. vendimi i Këshillit të Ministrave të mëparshëm që ka miratuar listën;
ii. institucioni qendror që ka përgjegjësinë e administrimit ose njësia e vetëqeverisjes vendore që i është transferuar prona;
iii. tagri i institucionit qendror ose NJVV-së mbi pronën (administrimi, pronësia ose përdorimi);
iv. sipërfaqja e pronës sipas listës;

v. zona kadastrale, numri kadastral dhe kodi unik i kartelave të pasurive, ku shtrihet prona sipas listës së pronave shtetërore;
vi. gjendja juridike e pronësisë së pasurive ku shtrihet prona, sipas listës së pronave shtetërore, para përditësimit të saj;
vii. sipërfaqja e pronës pas përditësimit;

viii. koordinatat e pronës, sipas evidentimit në terren, pas përditësimit;

ix. numri i pasurisë dhe kodi unik i kartelës së pronës shtetërore, pas përditësimit.
e) Të dhënat parësore të trojeve në zonat e stimuluara, që janë:
i. numri, data e aplikimit dhe kodi unik (INDEX) i aplikimit dhe cilësia e aplikuesit, si person i stimuluar apo subjekt i interesuar;

ii. vendndodhja ose adresa e pasurisë, sipas aplikimit;

iii. funksioni dhe sipërfaqja e njësisë ndërtimore, sipas evidentimit në terren;

iv. sipërfaqja e truallit të njësisë ndërtimore, sipas evidentimit në terren;
v. data e planit të rilevimit;

vi. koordinatat e pasurisë, sipas evidentimit në terren;

vii. zona kadastrale, numri kadastral dhe kodi unik i kartelave të pasurive, ku shtrihet trualli, sipas regjistrit të pasurive të paluajtshme;
viii. gjendja juridike e pronësisë së pasurive ku shtrihet oborri në përdorim, sipas regjistrit të pasurive të paluajtshme, para miratimit të dokumentit të pronësisë;
xi. gjendja juridike e njësisë ndërtimore, e regjistruar ose jo në favor të aplikuesit;

x. vendimi përfundimtar për kalimin e pronësisë;

xi. pjesa e bashkëpronësisë në truallin e njësisë ndërtimore (nëse është rasti) dhe në truallin e lirë;

xii. numri, data, kohëzgjatja dhe shkaku, sipas aktit të pezullimit (nëse është rasti);

xiii. vlera e detyrimit financiar për kalimin e pronësisë së truallit dhe shlyerja e tij;

xiv. akti për kalimin e njësisë ndërtimore në favor të shtetit (nëse është rasti);

xv. kërkesa për dorëzimin vullnetar të njësisë ndërtimore (nëse është rasti);
xvi. kërkesa për lëshimin e urdhrit të ekzekutimit;

xvii. urdhri i ekzekutimit;

xviii. procesverbali i dorëzimit të njësisë ndërtimore;

xix. të dhënat e vendimit të Këshillit të Ministrave për kompensimin e pronarëve joposedues, nëse është rasti;

xx. të dhënat e tjera të aplikimit, sipas formatit ose modelit të legjislacionit të kohës;

xxi. marrëveshja e qirasë dhe zhvillimit, e lidhur mes personit të stimuluar dhe autoritetit shtetëror kompetent, nëse ka të tillë, së bashku me dokumentacionin tjetër përbërës të praktikës, sipas legjislacionit për përfundimin e proceseve kalimtare të pronësisë në Republikën e Shqipërisë.
ë) Të dhënat parësore për trojet shtetërore në përdorim, që janë:

i. numri, data dhe kodi unik (INDEX) i aplikimit;

ii. vendndodhja ose adresa e pasurisë, sipas aplikimit;

iii. tipi i ndërtesës që gjendet mbi truallin në përdorim dhe funksioni sipas evidentimit në terren;
iv. sipërfaqja e truallit në përdorim, sipas evidentimit në terren;

v. genplani dhe koordinatat e pasurisë, sipas evidentimit në terren;

vi. zona kadastrale, numri kadastral dhe kodi unik i kartelave të pasurive të paluajtshme, ku shtrihet trualli shtetëror në përdorim, sipas regjistrit të pasurive të paluajtshme;
vii. gjendja juridike e pronësisë së pasurive, ku shtrihet trualli shtetëror në përdorim, sipas regjistrit të pasurive të paluajtshme, para miratimit të dokumentit të pronësisë;

viii. vendimi përfundimtar për kalimin e pronësisë ose rrëzimin e kërkesës dhe shkaku i rrëzimit (nëse është rasti);
ix. numri, data, kohëzgjatja dhe shkaku, sipas aktit të pezullimit (nëse është rasti);

x. vlera e detyrimit financiar për kalimin e pronësisë së truallit dhe shlyerja e tij (nëse është rasti);

xi. të dhënat e vendimit të Këshillit të Ministrave për kompensimin e pronarëve joposedues, nëse është rasti;

xii. të dhënat e tjera të aplikimit, sipas formatit ose modelit të legjislacionit të kohës.
f) Të dhënat dytësore të bazës të të dhënave të proceseve kalimtare të pronësisë për secilin prej tyre, që janë:

i. numri personal i identifikimit (ID) i subjektit përfitues ose aplikues;
ii. gjenealitetet e subjektit përfitues ose aplikues;

iii. adresa ose vendbanimi i subjektit përfitues ose aplikues;
iv. çdo bazë tjetër të dhënash, që mund të ndërveprojë me bazën e të dhënave të proceseve kalimtare të pronësisë;

v. vendimet gjyqësore që kanë të bëjnë ose ndikojnë në procedurat administrative, sipas përcaktimeve të legjislacionit për përfundimin e proceseve kalimtare të pronësisë në Republikën e Shqipërisë.
II. ADMINISTRIMI DHE NDËRVEPRIMI ME BAZAT E TJERA TË TË DHËNAVE
8. Administrimi, mënyra e plotësimit dhe garantimi i sigurisë së të dhënave kryhen në përputhje me rregulloren që miratohet për bazën e të dhënave, sipas parashikimeve të shkronjës “c”, të pikës 4, të nenit 8, të ligjit nr. 111/2018, “Për kadastrën”.
9. ASHK-ja përcakton ndërveprimin e bazës së të dhënave të proceseve kalimtare me baza të dhënash shtetërore të tjera për të dhënat parësore, në koordinim me Autoritetin Rregullator Koordinues të bazave të të dhënave dhe institucionet administruese. 

10. Përdoruesit e bazës së të dhënave janë të përcaktuar në 4 nivele:

a) lexues;

b) redaktues;

c) administrator;

ç) auditues.
 Funksionet dhe të drejtat e secilit përdorues janë në përputhje me pozicionin e punës dhe të përcaktuara në procedurat e punës, në rregulloren e organizimit dhe funksionimit të ASHK-së, të miratuar nga Këshilli Drejtues për secilin nga punonjësit.

11. Lëshimi i ekstrakteve nga baza e të dhënave të proceseve kalimtare kryhet në bazë të tarifës përkatëse, të përcaktuar sipas legjislacionit në fuqi. Ekstrakti për ndërtimet pa leje është sipas aneksit 1, që i bashkëlidhet këtij vendimi dhe është pjesë përbërëse e tij. 
12. Për ndërtimet pa leje, që nuk legalizohen, ekstrakti nga baza e të dhënave të proceseve kalimtare shërben për nisjen e procedurës administrative të trajtimit nga autoriteti përgjegjës për veprën ose projektin që përbën interes publik, sipas nenit 33, të ligjit nr. 20/2020, “Për përfundimin e proceseve kalimtare të pronësisë ne Republikën e Shqipërisë”. Në këtë rast, subjekti, që zotëron ndërtimin pa leje që nuk legalizohet, nuk i nënshtrohet tarifës për lëshimin e ekstraktit të të dhënave. 
13. Të gjitha ndryshimet në arkitekturën software dhe hardware të Agjencisë Shtetërore të Kadastrës, të cilat mund të ndodhin në varësi të nevojave të institucionit dhe zhvillimit të praktikave përkatëse, do të bëhen në përputhje me legjislacionin në fuqi.
14. Deri në ngritjen e bazës së të dhënave të proceseve kalimtare të pronësisë, ASHK-ja vijon të përdorë modulet ekzistuese për ruajtjen e të dhënave. 
15. Ngarkohet Agjencia Shtetërore e Kadastrës për zbatimin e këtij vendimi.
Ky vendim hyn në fuqi pas botimit në Fletoren Zyrtare.
ZËVENDËSKRYEMINISTËR
Erion Braçe
[image: image1.jpg]ANEKSI 1

A-TE DHENAT E APLIKIMIT

Numri i aplikimit: , Data e Aplikimit : ; Kodi unik (INDEX):
Aplikuesi: ; Nr. ID/ NIPT ; E drejta e legalizimit i €shté njohur/kaluar:
(emér, atési, mbiemér) (emér, atési, mbiemér)

si pérfitues i/t€ vetém / bashképérfitues me aplikuesin, népérmiet aktit :
(deklaraté noteriale, kontraté, déshmi trashégimie, vendim gjyqésor)

Vendbanimi i aplikuesit: Bashkia Rruga Ndértesanr.___ SH/K___ Apartamentinr.___;

Adresa e ndértimit pa leje: Bashkia _____ Rruga Ndértesanr.___ SH/K___ Apartamentinr.___;

B-TE DHENAT E EVIDENTIMIT

Lloji i ndértimit Funksioni i ndértimit ; Né parcelén ndértimore ka objekt ndihmés

Sipérfagja e ndértimit: ; Sipérfagja e truallit: ; Numri i kateve: _____ ;Sipérfaqgja e parcelés ndértimore
m?; Sipérfagja e bazés (njollés) sé objektit ___ m? Sipérfagja shtesé qé shfrytézohet pér banim m?,

ndaré né kate ; pér aktivitet social-ekonomik m té ndaré né kate

Koordinatat e ndértimit pa leje

*Pér shtesat né ndértime me leje: Funksioni i hapésirave sipas faktit m? (pér secilin funksion)

Sipas projektit t& miratuar (Sip.m? pér secilin funksion)

Pérdorimi i shtesés: pér nevojat vetjake té poseduesit D pér geradhénie/shitblerje I:I

C-GJENDJA JURIDIKE
Zona kadastrale Numri i pasurisé/ve Kodi Unik i kartelave té pasurisé

Gjendja juridike e pasurisé
E drejta e legalizimit i €shté njohur/kaluar: si pérfitues i/té vetém / bashképérfitues me aplikues
(emér, atési, mbiemér)

népérmjet aktit:
(lloji i aktit: deklaraté noteriale, kontraté, déshmi trashégimie, vendim gjyqésor)
Deklaraté pér zgjedhjen e ndértimit Nr. Rep Kol. Daté

-

D-TE DHENAT E AKTIT PERFUNDIMTAR (LEGALIZIMI, OSE MOSLEGALIZIMI)

Data e genplanit Data e planimetrisé

Numri data e aktit té evidentimit né terren

Urdhér nr. daté i pérfshirjes/mospérfshirjes né fushén e zbatimit té ligjit
Vendim nr. daté i legalizimit/ moslegalizimit; Shkaku i moslegalizimit

E-TE DHENA TE TJERA
Dokumenti i paregjistruar i fitimit té pronésisé

Neni 25 i ligjit 20/2020

Akt ekspertiza nr. daté pér géndrueshmériné konstruktive té objektit pér ndértimet mbi 4 kate
dhe pér shtesén né ndértim té regjistruar dhe pér objektet me shkelje té lejes s& ndértimit;

Urdhérnr. ____ daté “ Pér pezullimin e procedurave té legalizimit”

VKM nr. Daté ‘Pér kalimin e sé drejtés sé& pronésisé mbi parcelat e objekteve té legalizuara ”
Vendim nr. Daté "Pér kualifikimin e ndértimit informal”

Viera e detyrimit financiar pér kalimin e pronésisé sé parcelés ndértimore Leké

E shlyer D E pashlyer D

VKM nr. Daté “Pér kompesimin e pronaréve té pasurive té paluajtshme, qé preken prej tyre”






